Կարծում եմ` Հայոց պահանջատիրությունն առանց այս կոթողի կլիներ թույլ, պակասավոր։ Եղեռնապուրծ մարդկանց պատմությունները, որոնք տիկին Վերժինեն մասունք առ մասունք հավաքել է Հայաստանի և աշխարհի հայահոծ վայրերում, անառարկելիորեն հաստատում են բնօրրանում հայերի բռնի նահատակության փաստը։ Սա գիրք է, բայց նախևառաջ` ոճրի անաչառ դատափետում, որն անտարակույս հայության փոխհատուցման հիմքերից մեկն է լինելու։